(6)	योगी की स्थिति ठीक गूलर के कीड़े के समान होती है, जैसे गूलर का कीड़ा गूलर के फल के अन्दर रहते हुये उसी को सम्पूर्ण संसार भ्रमवश समझने और कहने भी लगता है और कहते-कहते यहाँ तक भी कहना आरम्भ कर देता है कि गूलर के एक फल के अन्तर्गत ही गूलर का वृक्ष रूप उसका संसार तथा गूलर के वृक्ष को लगाने और उसके(गूलर के) फल को खाने वाला किसान भी उसी फल में ही रहता है तत्पश्चात् स्वयं को ही गूलर लगाने और खाने वाला किसान भी घोषित करने लगता है, परन्तु ज्ञानी की स्थिति ऐसी नहीं होती है। ज्ञानी की स्थिति तो इस प्रकार होती है कि गूलर के फल सहित ज्ञानदाता रूप अवतारी के परमतत्व रूप विराट विराट रूप महाकारण शरीर के पेट में बैठ (प्रवेश) कर उसमें बैठकर यथार्थतः देखने लगता है कि एक फलमात्र ही उसका वृक्ष रूप संसार नहीं है और न तो गूलर वृक्ष लगाने तथा उसके फल को खाने वाला किसान रूप भगवान ही उसमें रहते हैं। यथार्थतः स्थिति यह है कि किसान रूप भगवान न तो गूलर का वृक्ष हैं और न ही उसका फल, वह तो गूलर के फल रूप बीज अपने ब्रह्माण्ड रूपी खेत में लगाता और उसके फलों को खाता रहता है अर्थात् बीज से वृक्ष और वृक्ष से बीज लगाते और खाते हुये दोनों (बीज रूप गूलर का फल तथा गूलर का वृक्ष) से अलग एक किसान के रूप में कायम रहता है और ज्ञानी उस किसान रूप भगवान् के साथ उसके अपने परिवार के रूप में अनुगामी भाव से कायम रहता है।